2. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΚΟΙΝΩΝΙΚΗΣ ΠΡΟΝΟΙΑΣ Αριθ. 17789/Δ+Ε/Α1 της 9 Μαΐου/11 Ιουν. 1962 (ΦΕΚ Β΄  200) Περί εγκρίσεως Κανονισμού Εποπτείας και Λειτουργίας Υδροθεραπευτηρίων Ιαματικών Πηγών και των εν αυταίς εγκαταστάσεων. ΄Εχοντες υπ’όψιν: 1)Το άρθρ.5 του Νόμ. 4086/60, δι’ου συνεπληρώθη το άρθρ.7 του Νόμ. 2188/1920. 2)Το άρθρ.9 παρ.2 του Νόμ. 4086/60. 3)Τον κατά την 28/23.5.60 συνεδρίασιν του Διοικητικού Συμβουλίου του Ελληνικού Οργανισμού Τουρισμού ψηφισθέντα Κανονισμόν Εποπτείας και Λειτουργίας Υδροθεραπευτηρίων Ιαματικών Πηγών και των εν αυταίς εγκαταστάσεων» και εγκριθέντα δια της υπ’ αριθ. 1177/Τ/28.5.60 αποφάσεως του Υπουργού Προεδρίας της Κυβερνήσεως. 4)Την υπό του Διοικητικού Συμβουλίου του Ελληνικού Οργανισμού Τουρισμού υπ’ αριθ. 146 απόφασιν, ληφθείσαν κατά την υπ’ αριθ. 9 της 29.3.62 συνεδρίασιν αυτού, καθ’ ην απεφασίσθη η παράτασις της ισχύος και η τροποποίησις του προρρηθέντος Κανονισμού, αποφασίζομεν: Εγκρίνομεν όπως ισχύση προσωρινώς δια την λουτρικήν περίοδον 1962 ο κατά την υπ’ αριθ. 28/23.5.60 συνεδρίασιν του Διοικητικού Συμβουλίου του Ε.Ο.Τ. ψηφισθείς Κανονισμός «περί Εποπτείας και Λειτουργίας των Υδροθεραπευτηρίων Ιαματικών Πηγών και των εν αυταίς εγκαταστάσεων» και εγκριθείς δια της υπ’ αριθ. 1177/Τ.28.5.60 αποφάσεως του Υπουργού Προεδρίας Κυβερνήσεως, τροποποιούμενος δια της υπ’ αριθ. 146/29.3.62 αποφάσεως του Δ.Σ. του Ε.Ο.Τ. κατά τα κάτωθι: 1.(Προστίθεται παράγραφος εις έκαστον άρθρ. 30 και 53 του Κανονισμού λειτουργίας Υδροθεραπευτηρίων κλπ. ανωτ. σελ. 174,21). 